Rebelution
Rebelution a zo ur strollad reggae a orin eus Santa Barbara e Kalifornia. Izili ar strollad eo Eric Rachmany, Rory Carey, Wesley Finley ha Marley Williams. Kuita a reas Matt Velasquez ar strollad neubeut amzer goude ho defe krouet ho kentañ pladenn, "Courage to Grow", lerc'h m'en deus skrivet ha kanet tro-dro d'an hanter eus ar c'hanaouennoù.

Istor
Stummet e 2004, an izili Eric Rachmany (kan/gitar), Matt Velasquez (kan/gitar), Rory Carey (klavier), Wesley Finley (tamboulinoù) ha Marley D. Williams (gitar boud) en em stroll er skol-veur hag a vev e memes koulz e Isla Vista, ur gumuniezh e-kichen traezenn Santa Barbara. E pad 2004-2005 e krogas Rebelution da seniñ ingal e-barzh abadennoù lec'hel ha dizalc'h. Emban a rejont un EP (etre ur single hag ur bladenn).

Lakaat a ra Rebelution er-maez ho pladenn gentañ hiramzer "Courage to Grow" e miz Mezheven 2007. Ar bladenn a zo bet saludet evit he zonioù fin, hag evit he c'homzoù a denn d'an emskiant sokial. "Courage to Grow" a zo bet pellgarget kalz, ha c'hoariet war radioioù evel San Francisco Live 105. Ar bladenn a zo bet dibabet gant ar selaouerienn war Itunes evel gwellañ albom reggae 2007, ha tizhet en deus ul leiñ gant an niverenn 4 war ar Billboard Top Albums Reggae.

Daou vloaz goude Courage to Grow e lak er maez Rebelution un eil pladenn anvet "Bright Side of Life". D'ar 4 a viz Eost 2009 emañ "Bright Side of Life" e kentañ plas war Itunes er rummad reggae, hag en trede plas evit ar pladennoù ar muiañ pellgarget er Stadoù-Unanet en holl rummadoù. Tizhout a ra ar bladenn an n°1 war ar Billboard Top Albums Reggae.

Strolladoù sonerezh SUA
Strolladoù sonerezh reggae